|  |  |  |  |  |
| --- | --- | --- | --- | --- |
| |  |  |  |  | | --- | --- | --- | --- | | |  |  |  | | --- | --- | --- | | |  |  | | --- | --- | | |  | | --- | | Poštovani,  Lokalna akcijska grupa „LAG 5“ najavljuje drugi ciklus edukativnih radionica na temu **poduzetništva u kulturi**, koje se organiziraju u sklopu projekta [**Uči dalje!**](https://lag5.us3.list-manage.com/track/click?u=c2ea6255e95561e2901ff0074&id=fea3074e7a&e=adb01ff26c) koji provodi udruga Novi otok u partnerstvu s LAG-om 5 i Sveučilištem u Dubrovniku, financiranog iz Europskog socijalnog fonda, operativnog programa „Učinkoviti ljudski potencijali 2014. – 2020.“   **Dvodnevna besplatna radionica „Poduzetništvo u kulturi“** održat će se **13. i 14. listopada 2020. godine** s početkom u 10.00 sati u vijećnici Grada Korčule, Trg Antuna i Stjepana Radića 1. U sklopu drugoga dana trajanja radionice, održat će se **okrugli stol „Mogućnosti financiranja kulturnih projekata na otoku Korčuli“**, namijenjen širem krugu lokalnih dionika u kulturi.   Ovaj drugi edukacijski ciklus iz poduzetništva u kulturi ponovno će voditi **Nora Krstulović**, kazališna redateljica i producentica, istaknuta kulturna poduzetnica i stručnjakinja, te predavačica na nizu škola, akademija i edukacija.   **RASPORED:** 13. listopad (utorak) od 10.00 do 14.00 Radionica „Poduzetništvo u kulturi“ (1. dan) 14. listopad (srijeda) od 10.00 do 15.00 Radionica „Poduzetništvo u kulturi“ (2. dan) Okrugli stol „Mogućnosti financiranja kulturnih projekata na otoku Korčuli“                                                                                                                                              Nakon uspješno održanoga prvoga ciklusa radionica početkom ožujka 2020. koji je izazvao širi interes sudionika u kulturi i s fokusom na lokalne teme kulturne politike otoka Korčule, pojava pandemije COVID-19 nužno je utjecala na tematski okvir ovog ciklusa radionica. Kultura je bila jedna od prvih djelatnosti koja je osjetila značajne restrikcije, a struka predviđa da će kultura biti i jedna od posljednjih djelatnosti koje će se oporaviti.   Je li u novim, ne baš jednostavnim okolnostima moguće poduzetništvo u kulturi, odnosno kakvo poduzetništvo je moguće? Što možemo naučiti na greškama domaćih i inozemnih poduzetnika u kulturi od početka ove krize, a što na primjerima dobre prakse? Kako u novonastalim okolnostima pretvoriti tehnologiju u saveznika poduzetničkih pothvata u kulturi, te kako uz pomoć nje doći i do posve novih publika? Koje su se digitalne platforme pokazale kao najbolji saveznici kulturnih projekata i kako su urodile novim, hibridnim formama?   Nora Krstulović će tijekom dva dana trajanja radionica „Poduzetništvo u kulturi“ voditi polaznike kroz teme postavljene ovim pitanjima. Broj sudionika je ograničen te **prednost imaju nezaposlene mlade osobe s otoka Korčule u dobi od 15 do 30 godina. Sudjelovanje ostalih zainteresiranih dionika u kulturi je moguće, uz obaveznu prethodnu najavu, te ovisno o raspoloživosti mjesta.**   Prijave se vrše e-mailom na [tajnistvo@lag5.hr](mailto:tajnistvo@lag5.hr) (obavezno navedite ime i prezime, koliko imate godina, jeste li nezaposleni te kontakt e-mail i broj mobitela). Za dodatne informacije stojimo na raspolaganju na 020/713-472.   *Napomena za sudionike uz COVID-19:* Sukladno važećim epidemiološkim mjerama za područje Dubrovačko-neretvanske županije, obavezno je nošenje zaštitne maske tijekom odvijanja radionica, dezinfekcija ruku pri ulasku u prostor, te poštivanje fizičke distance od 2 metra između sudionika. U slučaju respiratornih problema, temperature iznad 37,2 ili bilo kojih drugih simptoma bolesti, otkažite svoj dolazak - apeliramo na odgovorno ponašanje!  S poštovanjem, | | | | |
| |  |  |  |  |  |  |  | | --- | --- | --- | --- | --- | --- | --- | | |  |  |  |  |  |  | | --- | --- | --- | --- | --- | --- | | |  |  | | --- | --- | | |  | | --- | | Lokalna akcijska grupa ''LAG 5'' Trg sv. Justine 13, 20260 Korčula tel. +38520713472 | |  |  |  |  | | --- | --- | --- | | |  |  | | --- | --- | | |  | | --- | |  | | | | | |